Worcester F 80 Distinctiones

191 Pena duplex

Pena.[[1]](#footnote-1) Duplex pena debetur peccato. Vnum de rigore iustitie interrationabilis qui et infernalis. Alia[[2]](#footnote-2) de misericordia indulgencie sed temporalis.

¶ Et hec quidem duplex est quia alia purgatoria in foro Dei, alia in foro ecclesie militantis. Et sic triplex pena debetur culpe, aut infernalis que grauissima est interrationabilis et inutilis quia neque purgat neque meretur. Tamen est inconsumptibilis sicut ciuis non consumitur ab igne, set magis ignem conseruat. Debet etiam penam purgatoriam aut presens que est penitentialis aut futura. Sed prima, id est, infernalis excedit purgatoriam presentem in infimum, id est, omni genere infinitatis videlicet intencione, numerositate, duracione, Ysai. 33[:14]: *Quis habitabit ex vobis*[[3]](#footnote-3) *cum ardoribus sempiternis?* Sed temporalis pena fructa est. Cum genere fructatis, [2] Cor. 4[:17]: *Id momentaneum et leve tribulationis nostris*.

¶ Pena purgatoria futura ad aliquod vtilis est quia purgat sed non meretur.

¶ Tercia, scilicet, purgatoria presens et penitentialis leuior est sed vtilis ad vtrumque quia animam purgat et premium multiplicat.

¶ Item nota quod aliqua pena est eterna sed non acerba, vt puerorum non baptizatorum, aliqua est eterna et acerba vt dampnatorum, aliqua nec est eterna nec acerba ut penitencium, ex quibus patet que sit fugienda que eligenda, Job 8[:22]: *Qui oderunt te induantur confusione*. Et vndique confundantur quia a superiori propter penam dampni, ab inferiori propter fetorem loci, ab interiori propter acerbita-

/fol. 282vb/

tem, a posteriori propter perpetuitatem, a dextris et a sinistris proper horribilem demonium et dampnatorum societatem.

¶ Circa penas reproborum notanda est primo penarum acerbitas que, scilicet, excedit omnem penam huius mundi siue purgatorii. In signum cuius dicitur Matt. [8:12]: *Ibi erit fletus et stridor dentium*.

¶ Secundo nota penarum diuersitas. Nam in scriptura leguntur nouem[[4]](#footnote-4) pene, scilicet, ignis vrens carnem et verminis rodens mentem, Ysai. vltimo [66:24]: *Vermis eorum non morietur, et ignis eorum non extinguetur*. Tercia, pena fetor, Psal. [10:7]: *Ignis, sulphur, spiritus procellarum.* Quarta pena est frigus, Job 24[:19]: Transibunt *ab aquis nivium ad* *calorem nimium*. Quod est secundum Hypocritam quasi pena maxima, subita penarum mutacio. Quinta pena est fames, Ysai. 65[:13]: *Servi mei comedent, et vos esurietis*. Luc. 16[:24]: *Vt intingat extremum digiti in aquam*, etc. Sexta pena est tortura, Matt. 18[:34]: *Tradidit eum tortoribus*, donec etc. Septima pena est horror, Job 10[:22]: *Vbi nullus ordo sed sempiternus horror*, etc. Octaua pena est tenebra in qua incarcerabuntur, Matt. 22[:13]: *Ligatis manibus et pedibus* proicite *in tenebras*.

¶ Ibi dicit Gregorius, ignis infernalis concremacionem habet sed non lucem. Contra pena est dolor qui maxime surget ex contrarietate penarum. Nam secundum Gregorium, *Moralium*, 9, ibi erit dolor cum formidine, flamma cum obscuritate, mors sine morte, finis sine fine, quia et mors viuit et finis semper incipit, etc. Et sunt potissime cause doloris amissio mundi quem dilexerunt, Psal. [48:18]: *Cum interierit, non sumet* secum *omnia*. Secunda est amissio temporis, Jer. [8:20]: *Transiit æstas*, etc. Dampnati libenter darent totum mundum pro hora temporis ad penitendum. Tercia est amissio visionis divinice. Quarta inhabitacio inferni vbi diuites habebunt domum cum fumo qui hic sine fumo fuerunt, Ysai. 65[:5]: *Isti fumus in furore meo* erit.

¶ Tercio nota penarum diuturnitas, Isai. 33[:14]: *Quis ex vobis poterit habitare cum ardoribus sempiternis*? Matt. 25[:41]: Ite *maledicti in ignem æternum*. Dicit hic Gregorius, quod ad magnam justitiam pertinet iudicis, vt hii nunquam careant supplicio, qui dum viuerent noluerunt carere peccato. Quodquam magna sit ex hoc perpendi potest, quod si

/fol. 283ra/

dampnati quolibet die saltem vnicam emitterent lacrimam, excederet aquam tocius mundi quia aqua nostra est finita. Ad infinitum nulla est proporcio.

¶ Quarto, notatur penarum uniuersitas. Nam hic homo potest sustinere ignem in vno digito per modicam horam, sed tunc totaliter ardebit in corpore et anima, Matt. 8[:12]: *Ibi erit fletus et stridor dentium*.

¶ Quinto, notatur penarum infructuositas. Quia sicut dicitur Sap. 5[:3]: Erunt *intra se, pœnitentiam agentes*. Sed infructuose quia in inferno erit stimulus penitentis, sed nulla correctio voluntatis. Exemplum de illo Martino qui paratus erat orare pro salvacione diaboli, sed audita eius obsinacione quieuit.[[5]](#footnote-5)

1. Pena ] Lambeth begin this chapter: Duplex pena debetur… with the “D” capitalized. [↑](#footnote-ref-1)
2. alia ] Lambeth *corr*. ab a F 80. [↑](#footnote-ref-2)
3. vobis ] *add*. ~~ex~~ F 80. [↑](#footnote-ref-3)
4. nouem ] Lambeth, F 128 *corr*. quasi F 80. [↑](#footnote-ref-4)
5. voluntatis ] F 128 here continues: Vide plus de penis inferni supra capitulo [181] Infernus. [↑](#footnote-ref-5)